stanford-oval/wikipedia huggingface dataset:
פאולו ואנצ'ופה
קריירת משחק > וסטהאם יונייטד

ב-16 ביולי 1999, לקראת עונת 1999/2000, עבר ואנצ'ופה לוסטהאם יונייטד של המאמן הארי רדנאפ תמורת כ-3.5 מיליון ליש"ט. ב-28 ביולי כבר ערך את הופעת הבכורה שלו, במשחק הביתי מול הירנפיין בגביע האינטרטוטו. שבוע לאחר מכן, במשחק הגומלין, כבש ואנצ'ופה את שערו הראשון במדי הקבוצה.
בעונה זו ייצר ואנצ'ופה שותפות מוצלחת בחלק הקדמי עם פאולו די קאניו. הוא סיים את העונה עם 12 שערי ליגה ושלושה נוספים באירופה (אינטרטוטו וגביע אופ"א), וסייע לקבוצה לסיים במקום התשיעי בטבלה. עם זאת, הגעתו של דאבור שוקר וחזרתו מהשאלה של פרדי קאנוטה, הובילו למכירתו של ואנצ'ופה בתום עונה אחת בלבד.
קריירת משחק > מנצ'סטר סיטי

ואנצ'ופה חתם במדיה של מנצ'סטר סיטי תחת המאמן ג'ו רויל ב-8 באוגוסט 2000, לקראת עונת 2000/2001, תמורת כ-3.65 מיליון ליש"ט. הייתה זו תחנתו השלישית באנגליה. ב-23 באוגוסט, במסגרת המחזור השני של העונה וכשבועיים בלבד לאחר הצטרפותו, כבש ואנצ'ופה שלושער לרשתה של סנדרלנד בניצחון קבוצתו 2–4. הוא כבש תשעה שערי ליגה ב-27 הופעות בעונת הבכורה שלו, שהספיקו לו כדי לזכות בתואר מלך שערי הליגה של הקבוצה באותה העונה, אך לא הספיקו כדי להימנע מירידת ליגה.
עונה לאחר מכן החל ואנצ'ופה לסבול מפציעות, שהשביתו אותו לחלקים גדולים מהעונה, אך עם זאת, במשחקים בהם שיחק הפגין יכולת גבוהה מאוד, ואף תרם 12 שערי ליגה ב-15 הופעות בלבד להעפלתה של הסיטי בחזרה לפרמייר ליג לאחר עונה אחת בלבד, עם המקום הראשון בליגת המשנה.
ואנצ'ופה החמיץ לחלוטין את עונת 2002/2003 בעקבות פציעות. הוא נפרד מהמועדון בתום עונת 2003/2004, בה תרם למסע ההישרדות בליגה של הקבוצה תחת המאמן קווין קיגן עם שישה שערים ב-22 הופעות.
בסך הכול, בארבע עונות במדי הקבוצה (בהן שותף בפועל רק בשלוש), כבש ואנצ'ופה 27 שערי ליגה ב-64 הופעות.
קריירת משחק > קריירה מחוץ לאנגליה

באוגוסט 2004, לקראת עונת 2004/2005 בלה ליגה ולאחר שמונה עונות בשלוש קבוצות שונות באנגליה, נמכר ואנצ'ופה למאלגה תמורת כחצי מיליון ליש"ט. הוא שיחק במועדון במשך עונה אחת בלבד, בה ערך 25 הופעות ליגה, כמחציתן בלבד בהרכב, וכבש שישה שערים. שערו מול נומנסיה באותה העונה נבחר על ידי ESPN לשער העונה בליגה הספרדית. את העונה הבאה פתח באל-ע'ראפה מליגת העל הקטרית, ובהמשכה חזר לקבוצת נעוריו ארדיאנו, במדיה כבש שלושה שערי ליגה בעשר הופעות.
לאחר שייצג את נבחרתו במונדיאל 2006, עבר ואנצ'ופה לרוסאריו סנטראל מליגת העל הארגנטינאית, במדיה כבש חמישה שערי ליגה ב-14 הופעות.
ב-29 בדצמבר 2006 הודיעה טוקיו מליגת העל היפנית על החתמתו של ואנצ'ופה. כעבור כחצי שנה שוחרר מהמועדון והצטרף לשיקגו פייר מה-MLS.
קריירת משחק > פרישה

ב-16 בנובמבר 2007 הודיע על פרישתו ממשחק פעיל בעקבות בעיות בברך, מהן סבל מאז תקופתו במנצ'סטר סיטי.
ואנצ'ופה זכה להופעת פרידה מנבחרת קוסטה ריקה ב-13 בינואר 2008, עם 32 דקות במשחק ידידות ביתי מול שוודיה, ושלושה ימים אחר כך הצטרף למשחק רשמי אחרון במדי קבוצת נעוריו ארדיאנו, משחקו האחרון בקריירה.
קריירת משחק > נבחרת קוסטה ריקה

הקריירה הבינלאומית של ואנצ'ופה החלה כבר בנבחרת הצעירה של קוסטה ריקה, אותה ייצג בגביע העולם לנוער בשנת 1995 בקטר.
כשנה לאחר מכן, ב-2 באוקטובר 1996, ערך את הופעת הבכורה שלו במדי קוסטה ריקה, בהפסד 0–2 לונצואלה במשחק ידידות. הופעתו הרשמית הראשונה נערכה פחות מחודשיים לאחר מכן, בהפסד 0–1 לגואטמלה במסגרת מוקדמות מונדיאל 1998, שבוע לאחר מכן ערך את הופעתו החמישית בנבחרת, במסגרת מוקדמות המונדיאל מול ארצות הברית, ושם כבש את שער הבכורה שלו במדי קוסטה ריקה, בדרך לניצחון 1–2. השלושער הראשון של ואנצ'ופה בנבחרת נכבש בניצחון 0–5 על קמרון במשחק ידידות במרץ 1997, כשבועיים לפני מעברו לדרבי קאונטי. בסך הכול במסגרת מוקדמות המונדיאל, תרם ואנצ'ופה שישה שערים בעשר הופעות.
ואנצ'ופה זומן לסגל הנבחרת לקראת גביע הזהב 1998, ושם, במסגרת שלב הבתים, כבש ואנצ'ופה רביעייה לרשתה של קובה בניצחון 2–7 של נבחרתו. קוסטה ריקה לא צלחה את שלב הבתים, ועל אף שלא כבש עוד בשלב זה, סיים ואנצ'ופה את הטורניר כמלך השערים בזכות אותה רביעייה. שנה לאחר מכן זכה עם נבחרתו בקופה סנטרואמריקנה, וכבש שני שערים בשלוש הופעות בטורניר.
ואנצ'ופה שותף בכל שלושת משחקיה של קוסטה ריקה בגביע הזהב 2000, וכבש שני שערים, כולל שער בהפסד 1–2 לטרינידד וטובגו ברבע הגמר. שנה לאחר מכן, היה מהבולטים בנבחרתו ששיחקה כנבחרת אורחת בטורניר קופה אמריקה 2001. הוא כבש בכל שלושת משחקי שלב הבתים, כולל השער היחיד בניצחון 0–1 על הונדורס, שער היתרון בדרך לשוויון 1-1 מול אורוגוואי, וצמד בניצחון 0–4 על בוליביה, שהעניק לקוסטה ריקה את המקום הראשון בבית. ברבע הגמר שוב פגשה קוסטה ריקה את אורוגוואי, ושוב נהנתה משער יתרון של ואנצ'ופה, אך אורוגוואי הפכה בדרך לניצחון 1–2. עם חמישה שערים בארבעה משחקים, סיים ואנצ'ופה כסגן מלך שערי הטורניר, עם שער אחד פחות מחלוץ הנבחרת הזוכה קולומביה, ויקטור אריסטיסאבאל.
בינואר 2002 השתתף ואנצ'ופה בטורניר גביע הזהב 2002, השלישי והאחרון שלו במדי קוסטה ריקה. הוא לא שותף בצמד משחקי שלב הבתים, מהם עלתה קוסטה ריקה מהמקום הראשון. הוא שותף לראשונה ברבע הגמר מול האיטי, ובחצי הגמר כבש צמד מאוחר לרשתה של דרום קוריאה, בדרך לניצחון 1–3. בגמר, הפסידה קוסטה ריקה 0–2 לארצות הברית וסיימה את הטורניר במקום השני.
ואנצ'ופה היה מהשחקנים הבולטים של נבחרתו במוקדמות מונדיאל 2002, מהם העפילה הנבחרת לטורניר הגמר לראשונה מאז מונדיאל 1990, ופעם השנייה בלבד בתולדותיה. הוא כבש שבעה שערים ב-13 משחקים במסגרת המוקדמות, וזומן לסגל הנבחרת לטורניר הגמר. הוא פתח ושיחק שמונים דקות בניצחון 0–2 על סין בפתיחת שלב הבתים, וכן שיחק תשעים דקות בשוויון 1-1 מול טורקיה. במשחק השלישי כבש ואנצ'ופה את השער הראשון של נבחרתו בהפסד 2–5 לברזיל, וקוסטה ריקה סיימה שלישית בבית, כאשר היא מפגרת אחרי טורקיה בפער שערים בלבד.
ואנצ'ופה שיחק פחות בשנים הבאות בעקבות פציעות, אך עם זאת היה דומיננטי בהעפלתה של קוסטה ריקה למונדיאל 2006, השני ברציפות שלה, עם שמונה שערים ב-14 הופעות בטורניר המוקדמות. הוא זומן לסגל הנבחרת לטורניר בגרמניה. במשחק הראשון בשלב הבתים כבש ואנצ'ופה צמד לרשתה של גרמניה המארחת, והיה לקוסטה ריקני הראשון שכובש צמד בגביע העולם, אך נבחרתו הפסידה 2–4 בסיום. בסך הכול שיחק ואנצ'ופה לאורך כל שלושת משחקיה של קוסטה ריקה בטורניר, אך לא הצליח לעזור לה בהפסדים 0–3 לאקוודור ו-1–2 לפולין, שסיימו את דרכה של קוסטה ריקה בטורניר ללא נקודות.
לאחר טורניר המונדיאל פרש ואנצ'ופה מעשית מהנבחרת. הוא שותף פעם אחת נוספת, במשחק הפרישה מול שוודיה בינואר 2008. בסך הכול, לזכותו 45 שערים ב-73 הופעות במדי קוסטה ריקה.
קריירת אימון

ואנצ'ופה החל את קריירת האימון היכן שהחלה והסתיימה קריירת המשחק שלו, בארדיאנו מליגת העל הקוסטה ריקנית. הוא התמנה לתפקיד באפריל 2008, כשלושה חודשים לאחר פרישתו, במהלך טורניר וראנו של אותה השנה, והוביל את הקבוצה להפסד ברבע גמר הפלייאוף. בטורניר המלא הראשון שלו, אינוויירנו 2008, כשלה הקבוצה להעפיל לפלייאוף האליפות. במרץ 2009, לאחר כשנה בתפקיד, התפטר מתפקידו לאחר עשרה מחזורים בטורניר וראנו, בעקבות חוסר שביעות רצונו מהנהלת הקבוצה ורצונו להמשיך את לימודיו באנגליה. ואנצ'ופה חזר לקוסטה ריקה ב-2010, ואימן את אורוגוואי דה קורונדו מליגת המשנה במשך כשנה וחצי.
בספטמבר 2011 התמנה לתפקיד עוזרו של המאמן הקולומביאני, חורחה לואיס פינטו, בנבחרת קוסטה ריקה. השניים הובילו את קוסטה ריקה לגדול הישגיה במונדיאל 2014, כאשר קוסטה ריקה סיימה ראשונה בבית בו שיחקה מול שלוש אלופות עולם לשעבר, אנגליה, איטליה ואורוגוואי. קוסטה ריקה צלחה גם את שמינית הגמר מול יוון, ונעצרה רק ברבע הגמר, עם הפסד בדו-קרב בעיטות עונשין מול הולנד.
ביולי 2014, לאחר טורניר המונדיאל ועזיבתו של פינטו, התמנה ואנצ'ופה למאמנה הזמני של הנבחרת, וחודשיים לאחר מכן הוביל אותה לזכייה בקופה סנטרואמריקנה השמיני בתולדותיה, עם ניצחון 1–2 על גואטמלה במשחק הגמר. מינויו הפך רשמי ב-31 בינואר 2015, ובאותו הקיץ הוביל את קוסטה ריקה בטורניר גביע הזהב 2015. על אף שנחשבה פייבוריטית להתקדם בטורניר בעקבות הצלחתה במונדיאל שנה קודם לכן, התקשתה קוסטה ריקה בשלב הבתים עם שלוש תוצאות תיקו בשלושה משחקים, שהספיקו לה למקום השני בבית. ברבע הגמר פגשה את מקסיקו, והודחה באופן דרמטי לאחר שהפסידה 0–1 מפנדל ארבע דקות בתוך תוספת הזמן של ההארכה. ב-12 באוגוסט 2015 התפטר ואנצ'ופה מתפקידו, בעקבות קטטה עם סדרן לאחר שלא הורשה להיכנס לתחומי המגרש לאחר משחק חוץ של הנבחרת האולימפית מול פנמה.
בנובמבר 2015 התמנה לתפקיד המנהל המקצועי של דפורטיבו סאפריסה, והחזיק בתפקיד במשך קרוב לשנתיים. הוא חזר למגרשים ביולי 2018, אז התמנה לתפקיד מאמן קרטחינס, אך כעבור חודשיים בלבד, בספטמבר 2018 עזב את הקבוצה כדי לשוב לתפקיד מאמן ארדיאנו. לאחר כחודש בלבד פוטר מתפקידו בעקבות רצף של ארבעה הפסדים רצופים.
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | מפעלים יבשתיים> הופעות | מפעלים יבשתיים> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1996/1997 | דרבי קאונטי | אנגליה פרמייר ליג | 5 | 1 | - | - | - | - | - | - | 5 | 1 |
| 1997/1998 | דרבי קאונטי | אנגליה פרמייר ליג | 32 | 13 | 2 | 0 | 4 | 4 | - | - | 38 | 17 |
| 1998/1999 | דרבי קאונטי | אנגליה פרמייר ליג | 35 | 9 | 2 | 0 | 3 | 1 | - | - | 40 | 10 |
| 1999/2000 | וסטהאם יונייטד | אנגליה פרמייר ליג | 35 | 12 | 1 | 0 | 3 | 0 | 8 | 3 | 47 | 15 |
| 2000/2001 | מנצ'סטר סיטי | אנגליה פרמייר ליג | 27 | 9 | 1 | 0 | 3 | 1 | - | - | 31 | 10 |
| 2001/2002 | מנצ'סטר סיטי | אנגליה הליגה הראשונה | 15 | 12 | 2 | 1 | 1 | 0 | - | - | 18 | 13 |
| 2002/2003 | מנצ'סטר סיטי | אנגליה פרמייר ליג | - | - | - | - | - | - | - | - | - | - |
| 2003/2004 | מנצ'סטר סיטי | אנגליה פרמייר ליג | 22 | 6 | - | - | - | - | 4 | 0 | 26 | 6 |
| 2004/2005 | מאלגה | ספרד לה ליגה | 25 | 6 | - | - | - | - | - | - | 25 | 6 |
| 2005/2006 | אל-ע'ראפה | קטר (מדינה) ליגת העל הקטרית | 6 | 1 | - | - | - | - | - | - | 6 | 1 |
| 2005/2006 | ארדיאנו | קוסטה ריקה ליגת העל של קוסטה ריקה | 10 | 3 | - | - | - | - | - | - | 10 | 3 |
| 2006/2007 | רוסאריו סנטראל | ארגנטינה ליגת העל הארגנטינאית | 14 | 5 | - | - | - | - | - | - | 14 | 5 |
| 2007 | טוקיו | יפן ליגת העל היפנית | 11 | 3 | - | - | 4 | 1 | - | - | 15 | 4 |
| 2007 | שיקגו פייר | ארצות הברית MLS‏ | 12 | 2 | - | - | - | - | - | - | 12 | 2 |
| 2008 | ארדיאנו | קוסטה ריקה ליגת העל של קוסטה ריקה | 1 | 0 | - | - | - | - | - | - | 1 | 0 |
| סך הכל קריירה | סך הכל קריירה | סך הכל קריירה | 250 | 82 | 8 | 1 | 18 | 7 | 12 | 3 | 288 | 93 |
סטטיסטיקות > נבחרת לאומית

| נבחרת קוסטה ריקה> שנה | נבחרת קוסטה ריקה> הופעות | נבחרת קוסטה ריקה> שערים |
| --- | --- | --- |
| 1996 | 7 | 3 |
| 1997 | 7 | 6 |
| 1998 | 2 | 4 |
| 1999 | 5 | 2 |
| 2000 | 12 | 7 |
| 2001 | 11 | 10 |
| 2002 | 7 | 3 |
| 2003 | 1 | 0 |
| 2004 | 6 | 5 |
| 2005 | 9 | 3 |
| 2006 | 5 | 2 |
2007: 0
| 2008 | 1 | 0 |
| סה"כ | 73 | 45 |
תארים > תארים כשחקן

גביע האינטרטוטו: 1999
גביע UNCAF לאומות: 1999
תארים > תארים כמאמן

קופה סנטרואמריקנה: 2014
הערות שוליים

↑  בעקבות התקיפה: מאמן קוסטה ריקה התפטר, באתר nrg‏, 12 באוגוסט 2015
| נבחרת קוסטה ריקה – מונדיאל 2002 |
| --- | --- | --- |
|  1 לוניס •  2 דרומונד •  3 מרין •  4 רייט •  5 מרטינס •  6 לופס •  7 פונססקה •  8 סוליס •  9 ואנצ'ופה •  10 סנטנו •   11 גומס •  12 פארקס • 13 ואייחוס •  14 רודריגס • 15 וואלס • 16 ברייס • 17 מדפורד • 18 מסן • 19 קורדרו • 20 סונסינג • 21 צ'ינצ'ילה • 22 קסטרו • 23 מורגן • מאמן: גימארייש |  1 לוניס •  2 דרומונד •  3 מרין •  4 רייט •  5 מרטינס •  6 לופס •  7 פונססקה •  8 סוליס •  9 ואנצ'ופה •  10 סנטנו •   11 גומס •  12 פארקס • 13 ואייחוס •  14 רודריגס • 15 וואלס • 16 ברייס • 17 מדפורד • 18 מסן • 19 קורדרו • 20 סונסינג • 21 צ'ינצ'ילה • 22 קסטרו • 23 מורגן • מאמן: גימארייש | קוסטה ריקה |
| נבחרת קוסטה ריקה – מונדיאל 2006 |
| --- | --- | --- |
|  1 מסן •  2 דרומונד •  3 מרין •  4 אומאנייה •  5 מרטינז •  6 פונסקה •  7 בולאניוס •  8 סוליס •  9 ואנצ'ופה •  10 סנטנו •   11 גומז •  12 גונזלס • 13 ברנרד •  14 אזופייפה • 15 וואלס • 16 הרננדז • 17 בדילה • 18 פורס • 19 סבוריו • 20 סקויירה • 21 נונז • 22 רודריגז • 23 אלפרו • מאמן: גימאראס |  1 מסן •  2 דרומונד •  3 מרין •  4 אומאנייה •  5 מרטינז •  6 פונסקה •  7 בולאניוס •  8 סוליס •  9 ואנצ'ופה •  10 סנטנו •   11 גומז •  12 גונזלס • 13 ברנרד •  14 אזופייפה • 15 וואלס • 16 הרננדז • 17 בדילה • 18 פורס • 19 סבוריו • 20 סקויירה • 21 נונז • 22 רודריגז • 23 אלפרו • מאמן: גימאראס | קוסטה ריקה |
| נבחרת קוסטה ריקה – גביע הזהב 2015 |
| --- | --- | --- |
|  1 קרבחאל •  2 קלבו •  3 גונסאלס •  4 אומאנייה •  5 בורחס •  6 בראון •  7 אגילאר •  8 מיריה •  9 סבוריו •  10 רואיס •   11 מקדונלד •  12 קמפבל • 13 אנגולו •  14 וגה • 15 דיאס • 16 גמבואה • 17 ונגאס • 18 פמברטון • 19 מילר • 20 גוסמאן • 21 רמירס • 22 קוברו • 23 אלברדו • 24 ווטסון • מאמן: ואנצ'ופה |  1 קרבחאל •  2 קלבו •  3 גונסאלס •  4 אומאנייה •  5 בורחס •  6 בראון •  7 אגילאר •  8 מיריה •  9 סבוריו •  10 רואיס •   11 מקדונלד •  12 קמפבל • 13 אנגולו •  14 וגה • 15 דיאס • 16 גמבואה • 17 ונגאס • 18 פמברטון • 19 מילר • 20 גוסמאן • 21 רמירס • 22 קוברו • 23 אלברדו • 24 ווטסון • מאמן: ואנצ'ופה | קוסטה ריקה |
פלורי והדרקונים

| --- | --- |

כרזת הסדרה
 מבוסס על:  "Dear Dragon" מאת מרגרט הילרט
 סוגה:  סדרת הנפשה, סדרת ילדים
 יוצרים:  ויל ברנטון, הלן קדוולדר
 כותבים:  אן ורומבאוט
 בימוי:  שון רוג'רס
 מדבבים בעברית:  ראו כאן
 ארץ מקור:  בריטניה בריטניה דרום אפריקה דרום אפריקה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  52
 הפקה
 מפיק:  קרינה סטנפורד-סמית'
 חברת הפקה:  Wish Films Clockwork Zoo Studio 100 Animation
 הפצה:  Studio 100
 אורך פרק:  כ-9 דקות
 שידור
 רשת שידור:  דיסני ג'וניור
 רשת שידור בישראל:  ערוץ הופ!
 תקופת שידור מקורית:  8 בספטמבר 2010 – 20 במרץ 2011
 תקופת שידור בישראל:  2011
 קישורים חיצוניים
 דף התוכנית ב-IMDb
פלורי והדרקונים (באנגלית: Florrie's Dragons) היא סדרת הנפשה בריטית-דרום אפריקאית לילדים, אשר מבוססת על סדרת ספרי הילדים "Dear Dragon" מאת מרגרט הילרט. הסדרה נוצרה על ידי ויל ברנטון והלן קדוולדר, בוימה על ידי שון רוג'רס, ונכתבה על ידי אן ורומבאוט, שידועה ביצירת סדרת ההנפשה "רחוב החיות 64". הסדרה הופקה על ידי Wish Films ו-Clockwork Zoo, כאשר ההנפשה נעשתה על ידי Studio 100 Animation.
הסדרה שודרה במקור בבריטניה בערוץ דיסני ג'וניור, החל מ-8 בספטמבר 2010 עד 20 במרץ 2011. בישראל הסדרה שודרה בדיבוב לעברית בערוץ הופ! בשנת 2011. לסדרה הופקה עונה אחת הכוללת 52 פרקים באורך 9 דקות.
תקציר העלילה

הסדרה עוקבת אחר פלורי, נסיכה קטנה שגרה בטירה יחד עם חמישה דרקונים ומשרתיה הנאמנים, כאשר בכל פרק הם עוברים הרפתקאות קסומות.
מדבבים בעברית

הדיבוב העברי בוים על ידי גדי לוי, והופק על ידי אסנת סדן.
בר מיניאלי - הנסיכה פלורי
יורם יוספסברג - דרקון-יקר
גדי לוי - טוטו
טליה ברקאי - פון
לורן סביר - פאן
יהויכין פרידלנדר - זומזום
עדי ארד - טוויזי
דן קיזלר - פרדיננד
ענבל לורי - פפריקה
עמי מנדלמן - קאזימיר
ראו גם

רחוב החיות 64
הערות שוליים

↑  Studio 100 Inks Deal for ‘Maya The Bee’ and ‘Florrie's Dragons’‏, Jennifer Wolfe, באתר Animation World Network‏, 24 ביוני 2014
עצמאות אקסיומה

אקסיומה P היא עצמאית אם אין אקסיומות Q אחרות כך ש-Q גורר את P.
במקרים רבים יש מטרה בעצמאות, או כדי להגיע למסקנה של קבוצה מצומצמת של אקסיומות, או כדי להיות מסוגל להחליף אקסיומה עצמאית כדי ליצור מערכת תמציתית יותר (לדוגמה, אקסיומת המקבילים אינה תלויה באקסיומות אחרות של הגאומטריה האוקלידית, ומספקת תוצאות מעניינות כאשר היא נשללת או מוחלפת).
הוכחת עצמאות

אם האקסיומות Q המקוריות אינן עקביות, אז אין אקסיומה חדשה עצמאית. אם הן עקביות, אז ניתן להראות ש-P לא תלויה בהם אם כאשר מוסיפים להם את P, או כאשר מוסיפים להם את השלילה של P, שניהם מניבים קבוצות עקביות של אקסיומות.  לדוגמה, האקסיומות של אוקלידס הכוללות את אקסיומת המקבילים מניבות גאומטריה אוקלידית, וכאשר אקסיומת המקבילים נשללת, מקבלים גאומטריה לא אוקלידית. לדוגמה, גאומטריה אליפטית (ללא מקבילים) וגאומטריה היפרבולית (מקבילים רבים). הן הגאומטריה האליפטית והן הגאומטריה ההיפרבולית הן מערכות עקביות, המראה כי אקסיומת המקבילים אינה תלויה באקסיומות האחרות.
הוכחת עצמאות היא לרוב קשה מאוד. כפייה היא טכניקה אחת נפוצה.
הערות שוליים

↑  Kenneth Kunen, Set Theory: An Introduction to Independence Proofs, page xi.
↑  Harold Scott Macdonald Coxeter Non-Euclidean Geometry, pages 1-15
↑  Kenneth Kunen, Set Theory: An Introduction to Independence Proofs, pages 184-237
פטר קרמנס

פטר קרמנס (בהולנדית: Peter Kerremans; נולד ב-2 בפברואר 1961) הוא כדורגלן עבר בלגי ששיחק בעמדת השוער.
קריירה

קרמנס התחיל את הקריירה שלו בקבוצת הכדורגל בום ובגיל 21 חתם בסראינג. בקיץ 1986 חתם בגרמינל בירסחוט מליגת העל הבלגית.
בקיץ 1991 חתם בהפועל תל אביב מהליגה הראשונה בישראל בה שיחק שנה אחת.
בקיץ 1992 חזר לבלגיה וחתם בשרלרואה. בעונתו הראשונה במועדון שיחק רק 7 הופעות בקבוצה, אך בעונתו השנייה חזר להרכב הקבוצה. בסיום עונה זו פרש מכדורגל.
פורפיריה

.
| --- | --- |

המבנה הכימי של הם
 תחום:  אנדוקרינולוגיה 
 קישורים ומאגרי מידע
 MeSH:  D011164
 MedlinePlus:  001208
 סיווגים
 ICD-10:  E80.0-E80.2
 ICD-11:  5C58.1 
 
פּוֹרפִיריה (Porphyria) היא מחלה תורשתית מטבולית שבה חל שיבוש בייצור הקבוצה הכימית הֵם (Heme), אשר מצויה בהמוגלובין, במיוגלובין ובמספר חלבונים אחרים. קבוצה זו אחראית לקשירת חמצן ופחמן דו-חמצני לחלבונים אלה והיא גם הפיגמנט המקנה להם צבע אדום.
השיבוש בייצור קבוצת ההם אינו הבעיה העיקרית במחלה, שכן כמות ההם המופחתת אשר בכל זאת מיוצרת, מספקת בדרך כלל לצורכי הגוף. הגורם העיקרי לתסמיני המחלה הוא הצטברות של פורפירין בגוף. פורפירין, היא הטבעת המקיפה את אטום המתכת המרכזי בקבוצת ההם (ברזל). וממולקולה זו  נגזר שמה של המחלה.
פורפיריה יכולה להיות הפאטית (Hepatic), אז מקורה בשיבוש בתאי הכבד, או אריתרופוייטית (Erythropoietic) - שיבוש במח העצם ובתאי הדם האדומים.
סוגי פורפיריה

שיבוש בייצור יכול לחול בשלבים שונים של ייצור ההם וכך להביא לצורות שונות של המחלה. פורפיריה היא קבוצה של כעשר מחלות, הנפוצות הן:
פורפיריה סירוגית חריפה: Acute Intermittent Porphyria
פורפיריה אריתרופוייטית מולדת: Congenital Erythropoietic Porphyria
פורפיריה עורית מאוחרת: Porphyria Cutanea Tarda
קופרופורפיריה תורשתית: Hereditary Coproporphyria
פורפיריה מגוונת: Variagate Porphyria
פרוטופורפיריה אריתרופוייטית: Erythropoietic Protoporphyria
תסמינים וטיפול

פורפיריה היא מחלה כרונית בעלת התקפים, הנגרמים מתרופות מסוימות, מחשיפה לשמש, משתיית אלכוהול, מרעב או מפתוגנים.
הלוקים בפורפיריה אריתרופוייטית עלולים להיות רגישים לאור השמש עד כדי כך שכוויות שמש עלולות לפקוד אותם אפילו בזמן שמעטה כבד של עננים מכסה את השמים, דבר המכריח אותם להיות פעילים בלילה ולהימנע מאור שמש. הלוקים בפורפיריה עשויים להיות בעלי עיניים, ציפורניים ושיניים אדומות, המקבלות את צבען מפורפירין. תסמינים נוספים: צמיחת שיער במקומות בלתי שגרתיים (במצח, למשל), גירודים, אודם ושלפוחיות בעור וכן בעיות בחניכיים. לאחר חשיפה לשמש עלול צבע השתן להשתנות לאדום או חום כהה.
תסמינים של פורפיריה הפאטית כוללים הפרעות במערכת העצבים הגורמות להזיות, דיכאון, פאראנויה, כאבי בטן, בחילות, הקאות, נזק לעצבים, עצירות, קצב לב בלתי-סדיר ועוויתות. בזמן התקף עלול הכאב להיות בלתי-נסבל ולהצריך שימוש במשככי כאבים חזקים.
במקרה של התקף מומלץ לצרוך כמויות גדולות של פחמימות. במקרה של אשפוז בבית חולים ניתנת לחולה אינפוזיה של תמיסת גלוקוז בריכוז של 10%. קיימות תרופות (המאטין (Hematin), למשל) בעלות יעילות בינונית, אותן יש ליטול בשלב מוקדם ככל האפשר של ההתקף. אלו הן תרופות תסמיניות ואינן מביאות לריפוי המחלה, אשר לעת עתה היא חשוכת מרפא. לעיתים קרובות נושאים החולים על גופם סימן זיהוי המאפשר לצוותים רפואיים לדעת מיד את הגורם להתקף.
שכיחות

אף שפורפיריה נחשבת למחלה נדירה, ייתכן שהיא נפוצה יותר מהידוע, בשל אבחון לקוי וחוסר אבחון. במדינות המערב יחס הלוקים במחלה הוא 1:20,000, יחס דומה למספר הלוקים בסיסטיק פיברוזיס.
פורפיריה מגוונת, המתבטאת בלקויות עור ובהתקפים עצביים חריפים, נפוצה במיוחד בדרום אפריקה שם שכיחות המחלה היא 1:3,000. במאה ה-17 היגר לדרום אפריקה זוג הולנדי. הזוג, שהתבדל מהאוכלוסייה המקומית ונשא גנים פגומים של המחלה, אחראי ככל הנראה לשכיחות הגבוהה באזור.
היסטוריה

יש הסוברים שהצייר הנודע וינסנט ואן גוך חלה לא במספר מחלות נפש (סכיזופרניה ומלנכוליה) אלא בפורפיריה סירוגית חריפה. באופן זה ניתן להסביר את הסימנים העצביים והנפשיים שאפיינו את הצייר במחלה אחת בלבד. סוברים כי גם כמה חברי בית המלוכה הבריטי במשך ההיסטוריה, ביניהם ג'ורג' השלישי, מלך הממלכה המאוחדת, היו חולים (או נשאים) של המחלה.
בשנים 1956 - 1961 לקו 5,000 איש בטורקיה בפורפיריה עורית מאוחרת כתוצאה מהפצה של זרעי חיטה שהיו נגועים בקוטלי פטריות שהכילו HCB-hexachlorabenzine.
פולקלור

הסברה כי פורפיריה גורמת לצורך ב"הם" שמקורו בדם אנושי, או ששתייה של דם עשויה להקל את תסמיני המחלה, אינה נכונה. למרות זאת עוררה המחלה בעבר סיפורי פולקלור רבים, וכיום סבורים חוקרים רבים כי המחלה היא המקור למיתוס הערפד והאדם-זאב.
פורפיריה בישראל

במרכז רפואי רבין נמצאת המעבדה לאבחון פורפיריה המוכרת על ידי משרד הבריאות כשירות ארצי מעבדתי לאבחון מחלות הפורפיריה. לאורך השנים אובחנו בה מעל 350 חולי פורפיריה לסוגיה.
ב-2017 הוקמה לידה מרפאת פורפיריה שנותנת את המענה הקליני: ייעוץ, טיפול ומעקב אחר חולים ונשאים שאובחנו ביוכימית או גנטית  כלוקים באחד מסוגי הפורפיריה.
עפרים

|  אוכלוסייה |
| --- | --- |
 כ-2 מיליון
 ריכוזי אוכלוסייה עיקריים
 אתיופיה אתיופיה: 1,221,000  ג'יבוטי ג'יבוטי: 367,000   אריתריאה אריתריאה: 203,000   סומליה סומליה: 75,000  
 שפות
 עפרית
 דת
 מוסלמים סונים
 קבוצות אתניות קשורות
 בג'אים אורומו סומלים אגאווים
 
עפרים (בעפרית: Qafár, באמהרית: አፋር) הם קבוצה אתנית המתגוררת בעיקר במדבר דנקיל במחוז עפר באתיופיה, במחוז דרום הים האדום באריתריאה ובמדינת ג'יבוטי. הם נקראים גם בשם דנקילים, במיוחד אלו החיים בצפון, בעוד שהדרומיים נקראים אדאלים, על שם סולטנות אדאל ששכנה באזור. העפרים מהווים שני שלישים מאוכלוסיית ג'יבוטי, באריתריאה הם חיים בעיקר בדרום-מזרח המדינה ובאתיופיה מוכרים כמחלקה אתנית אוטונומית. שפתם, העפרית, היא מענף השפות הכושיות במשפחת השפות האפרו-אסיאתיות.
היסטוריה

האבות הקדמונים של העפרים עיבדו שטחים חקלאים וניהלו משק חי ברמה האתיופית בשנת 1000 לפנה"ס. זמן קצר לאחר מכן, הם החלו במעבר הדרגתי לסגנון חיים נוודי ונדדו לאזור זה. מאז הם היו מעורבים בהרבה סכסוכים על הגבול עם שבטים ועמים אחרים.
האזכור הקדום ביותר ששרד, הנוגע לעפרים, הוא מהמאה ה-13 והוא נמצא ברשימותיו של הסופר הערבי איבן סעיד. הוא כתב כי הם חיו מאזור הנמל של סואקין ועד דרומה עד העיר מאנדאב, שליד זילע.
העפרים מוזכרים גם בכתבים אתיופים. האזכור הראשון מיוחס לקיסר עמדה ציון שניהל מערכה צבאית באזור נהר האווש, אחרי כן הם מוזכרים בכך שעזרו לקיסר באדה מאריאם כאשר הוא ניהל קמפיין צבאי כנגד שכניהם הדובאים. במאה ה-17 הוקמה סולטנות עצמאית של העפרים- סולטנות עפר.
ב-1975 החזית לשחרור עפר התחילה באתיופיה מרד שלא הצליח והונהג על ידי הסולטאן המקומי. הדרג בסופו של דבר הקים את האזור האוטונומי של עסב (שכלל את כל שטחי העפרים באתיופיה ואריתריאה), אף על פי שהמרד המשיך עד תחילת שנת 1990. בג'יבוטי, התקוממה תנועה דומה בשנות ה-80 של המאה ה-20, ולבסוף הסתיימה בסיום מלחמת האזרחים הג'יבוטית שנתגלעה בין העפרים והעיסה.
תרבות

אף על פי שכמה מהעפרים היגרו לערים ואימצו דרך חיים "מערבית", תמיד היו רובם נוודים וחקלאים, המגדלים עיזים, כבשים ובקר במדבר. במשך העונות היבשות הם נודדים לנהר אווש, שם הם חונים וממקמים את אוהליהם. גמלים הם אמצעי התחבורה השכיח ביותר באזור. ה'באררה' (מחנה), מורכב משנים או שלושה אוהלים, והוא בתחום אחריותן של הנשים.
העפרים מאורגנים במשפחות, שבטים, וקבוצות מעמדיות - אסאימארה (האדומים) הדומיננטיים באופן פוליטי, והאדוימארה (הלבנים) המהווים את המעמד הנמוך. מילה מתבצעת גם לגברים וגם לנשים. העפרים בוחרים את בת זוגם, לרוב ובעדיפות מתוך אותו שבט. האידיאל הוא נישואין בין קרובי משפחה, כגון בני דודים.
העפרים אימצו את האסלאם בעקבות המגע עם הערבים. לאמונתם באסלאם אופי מיוחד, הכולל בתוכו אלמנטים רבים מדתם הקודמת.
ראו גם

משולש עפר
אוואש
עפר
הערות שוליים

↑  Richard Pankhurst, The Ethiopian Borderlands (Lawrenceville: Red Sea Press, 1997), p. 60. ISBN 0932415199
↑  Pankhurst, p. 61-67
| קבוצות אתניות בפדרציה האתיופית |
| --- | --- | --- |
| דוברי שמית | אמהרים • תגרים • גורגים • וולנים • מריאים • ארגובים • מסקנים • הררים • זוואים |  |
| דוברי כושית | אורומו • אווים • סומלים • המתים • סידמים • עפרים • האדיים • כמנתים • גדאוים • קמבטים • קונסוים• אלבים • גידולים • בורג'ים • ליבידוים • גוודים • ראשיטים • קאבנים • אירובים • צמים • בוסים • ארבורים • ביסוים |  |
| דוברי אומוטית | ווליטים • גמוים • קאפים • דווארוים • גופים • ארים • יאמים • באנצים • קורטים • שקצ'וים • בסקטוים • מלים • גאילים • האמרים • שינשים • שאקוים • דורזים • דיזים • מאלוים • אוידים • זאיסים • מאוים • צ'רים • דימים • גנזים • נוים • קצ'מים • באנגים • סאזים • אנפילוים • קרוים |  |
| דוברי נילו-סהרית | בארטים • גומאזים • סורמים • נוארים • אנוקים • מורסים • קומים • טורקאנים • אודוקים • טופוטים • מג'נגירים • דונירוים • בלים • קונמים • אופוים • שבוים • מורלים • קווגוים • בירלים |  |
| אחרים | ביתא ישראל • ביתא אברהם • פוגים • ווייטוים • מנג'וים • ותים |  |
| --- | --- |
בקרת זהויות :  NLI: 987007293838205171  BnF: cb11959537s (data)  LCCN: sh85001492  MusicBrainz: ddee14f9-b4a7-4096-bca0-5e15fa966d80  SUDOC: 027587428 
מיקום העם העפרי.
פטר קנטור

| --- | --- |

 לידה:  5 בנובמבר 1949 בודפשט, הרפובליקה העממית ההונגרית 
 פטירה:  21 ביולי 2021 (בגיל 71) 
 מדינה:  הונגריה 
 מקום לימודים:  אוניברסיטת אטווש לוראנד 
 שפות היצירה:  הונגרית, רוסית, אנגלית 
 פרסים והוקרה:  Laureate of the Hungarian Republic (2007)  פרס אטילה יוז'ף (1994)  Palladium (2009)  פרס רדנוטי (2012)  פרס מילאן (1992)  עמית ז'יגמונד מוריץ (1980)  פרס טיבור דרי (1991)  בפסקה זו רשומה אחת נוספת שטרם תורגמה 
 
פטר קנטור (בהונגרית: Kántor Péter; בודפשט, 5 בנובמבר 1949 – בודפשט, 21 ביולי 2021) היה משורר ומתרגם יהודי-הונגרי זוכה בפרסים רבים לרבות פרס אטילה יוז'ף. היה חבר באקדמיה לספרות דיגיטלית (2015) ובאקדמיה לספרות ואמנויות סצ'ני (2017).